टीईटी की चेकिंग में हुई गलतियों से बेरोजगारों में रोष
पंजाबस्कूल शिक्षा बोर्ड के दिसंबर में लिए गए अध्यापक योग्यता टेस्ट की चेकिंग में हुई गलतियों के रोष में बेरोजगार बीएड फ्रंट के नेताओं ने केन्द्र सरकार के मानव संसाधान विकास मंत्रालय से इस मामले में हस्तक्षेप की मांग की है।
बीएड पास बेरोजगारों का मानना है कि पंजाब स्कूल शिक्षा बोर्ड (पीएसईबी) ने चेकिंग में गलतियां करके पूरी दुनिया के सामने बोर्ड को मजाक का पात्र बना दिया। विद्यार्थियों ने एडीसी बरनाला अमनदीप बांसल को प्रधानमंत्री नरेन्द्र मोदी , केन्द्रीय मानव संसाधन विकास मंत्री स्मृति ईरानी, प्रदेश के मुख्यमंत्री प्रकाश सिंह बादल, शिक्षा मंत्री दलजीत सिंह चीमा के नाम मांग पत्र दिया है। बेरोजगार नेता नवकिरण पत्री, जगजीत सिंह जोधपुर, सुखविंदर ढिलवां ने बताया कि टीईटी पेपर की चेकिंग में बहुत सी गलतियां हुई है। जिसे नजरअंदाज नहीं किया जा सकता।
एतराज सही, फिर से मंथन करे सरकार: डॉ. हरीश
एसएसटी,हिंदी के अध्यापक प्रसिद्ध साहित्यकार डॉ. हरीश शर्मा ने कहा कि भाषा इतिहास की पढ़ाई के हिसाब से विद्यार्थियों के लगाए गए एतराज बिल्कुल सही है। सरकार को सुधार के लिए मंथन करना चाहिए।
1- भाषा का संचार किस तरह होता है?
बोर्डने चार विकल्पों में से इसका सही जवाब बोल कर माना है। जबकि बेरोजगार संगठन का मानना है कि भाषा का संचार बोल कर, इशारा करके हाव-भाव से होता है।
2-चुनाव कमीशन क्या नहीं करता ?
बोर्डने चार विकल्पों में से इसका सही जवाब राष्ट्रपति का चुनाव माना है। जबकि बेरोजगार संगठनों का मानना है कि हदबंदी का काम चुनाव कमीशन नहीं बल्कि कोई नया स्थापित कमीशन करता है।
3-न्यायपालिका क्यों महत्वपूर्ण है ?
बोर्डने इसका सही उत्तर कार्यपालिका विधान पालिका पर निर्भर नहीं होना माना है। जबकि बेरोजगार संगठनों का मानना है कि कानून बनाने से पास करने तक न्यायपालिका विधानपालिका पर निर्भर है जबकि लागू करने में कार्यपालिका पर निर्भर है।
4-कौटिल्य चन्द्रगुप्त मौर्य के क्या थे?
बोर्डने इसका सही उत्तर सलाहकार माना है जबकि बेरोजगार संगठनों का कहना है कि इसका सही उत्तर प्रधानमंत्री है।
बरनाला:- एड़ीसी को मांग पत्र देते हुए बेरोजगार संगठन
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva